આજે મને એક જાહેરાત જોતા જોતા ફ્રેંચ ફ્રાઇસ ખાવાની ઇચ્છા થઇ. આજકાલ મને કંઇક ખાવાની વસ્તુ જોઇને તે વસ્તુ ખાવાની ઇચ્છા થાય છે. જાણે મારી જીંદગી પૂરી થઇ જવાની હોય એમ! તારા પપ્પાએ મેકડોનાલ્ડમાંથી ફ્રેંચ ફ્રાઇસ મંગાવવાનું વિચાર્યું. પણ મેકડોનાલ્ડમાં હોમડીલીવરી નો સમય રાત્રે ૧૧ વાગ્યા સુધીનો જ હોય છે અને મારે કપડા બદલીને બહાર જવુ નહોતું. ત્યારે મને એક વિચાર આવ્યો કે આપણા બધાની પાસે અલાદિન જેવો જીન હોય તો કેવું સારું. જે આપણા કહેવા પ્રમાણે કરે…હા પણ એ માત્ર સારા કામ જ કરી શકે કોઇ ખરાબ કામ નહિ. મેં તારા પપ્પાના હાથ જાદુઇ ચિરાગ હોય તેમ ઘસ્યા પણ તારા પપ્પા એ તો “હુક્મ મેરે આકા” એવું કંઇ કહ્યું નહિ. તારા પપ્પા આગ્નાંકિંત જીન નથી. અત્યારે રાત્રે ૧૧.૪૫ થયા છે, ફ્રેંચ ફ્રાઇસ બનાવતા બનાવતા તારી સાથે વાત કરી રહી છું ને લખી રહી છું. મને લાગે છે કે માણસે કોઇ પણ સારી વસ્તુ માટે એટલું passionate થવું જોઇએ કે એ કામ કરવાનો એને ક્યારેય થાક કે કંટાળો ન આવે. “you know અમેરિકા જવા passion જોઇએ” — કેવી રીતે જઇશ?